
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1909 


ΑΠΟΦΑΣΕΙ Σ 

Αριθμ. 5214.20/10/2006 

Έγκριση Καταστατικού της Ανωνύμου Εταιρείας «ΠΟΣΕΙ- 
ΔΩΝ ΙΝΣΤΙΤΟΥΤΟ ΝΑΥΤΙΚΗΣ ΚΑΤΑΡΤΙΣΗΣ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του ν. 3490/2006 «Σύσταση ινστιτούτου ναυ¬ 
τικής κατάρτισης με την επωνυμία «ΠΟΣΕΙΔΩΝ ΙΝΣΤΙΤΟΥΤΟ 
ΝΑΥΤΙΚΗΣ ΚΑΤΑΡΤΙΣΗΣ ΑΈ.» και άλλες διατάξεις» (Α' 206). 

β) Του ν. 3429/2005 «Δημόσιες Επιχειρήσεις και Ορ¬ 
γανισμοί (ΔΕΚΟ)» (Α' 314). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ. 5214.20/06/06/22.11.2006 απόφαση του 
Υπουργού Εμπορικής Ναυτιλίας «Συγκρότηση Διοικη¬ 
τικού Συμβουλίου «ΠΟΣΕΙΔΩΝ ΙΝΣΤΙΤΟΥΤΟ ΝΑΥΤΙΚΗΣ 
ΚΑΤΑΡΤΙΣΗΣ ΑΈ.» (τ. Υ.Ο.Δ.Δ. 101/7.12.2006). 

3. Την υπ’ αριθμ. Δ/8/2006 απόφαση του Διοικητικού 
Συμβουλίου της εταιρείας της 21.12.2006 με θέμα «Έγκρι¬ 
ση Καταστατικού της εταιρείας «ΠΟΣΕΙΔΩΝ Ι.Ν.Κ.Α.Ε.». 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

5. Την υπ’ αριθμ. 37930/ΔΙΟΕ 1264/14.10.2005 κοινή υπουργική 
απόφαση του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» όπως τροποποιήθηκε με την υπ’ αριθμ. 
5733/ΔΙΟΕ 179/92.2006 (ΦΕΚ 204Β') όμοια, αποφασίζουμε: 

Εγκρίνουμε το καταστατικό της Ανωνύμου Εταιρείας 
«ΠΟΣΕΙΔΩΝ ΙΝΣΤΙΤΟΥΤΟ ΝΑΥΤΙΚΗΣ ΚΑΤΑΡΤΙΣΗΣ Α.Ε.», 
όπως αυτό καταρτίσθηκε από το Διοικητικό της Συμ¬ 
βούλιο και έχει ως ακολούθως: 

ΚΑΤΑΣΤΑΤΙΚΟ 

«ΠΟΣΕΙΔΩΝ ΙΝΣΤΙΤΟΥΤΟ ΝΑΥΤΙΚΗΣ ΚΑΤΑΡΤΙΣΗΣ ΑΈ.» 
ΚΕΦΑΛΑΙΟ Α' 

ΣΥΣΤΑΣΗ - ΕΠΩΝΥΜΙΑ - ΕΔΡΑ- ΣΚΟΠΟΣ - ΔΙΑΡΚΕΙΑ 
Άρθρο 1 

Σύσταση - Επωνυμία -Έδρα 
1. Συνεστήθη δια του ν. 3490/2006 (ΦΕΚ 206 Α) η ανώ¬ 
νυμη Εταιρεία, με την επωνυμία «ΠΟΣΕΙΔΩΝ ΙΝΣΤΙΤΟΥΤΟ 


29 Δεκεμβρίου 2006 
ΝΑΥΤΙΚΗΣ ΚΑΤΑΡΤΙΣΗΣ ΑΈ.» και διακριτικό τίτλο «ΠΟ- 
ΣΕΙΔΩΝ ΙΝ.Κ.Α.Ε.» και έδρα το Δήμο Πειραιά. 

2. Για τις διεθνείς συναλλαγές της Εταιρείας η επωνυ¬ 
μία αποδίδεται σε ξένη γλώσσα με πιστή μετάφραση. 

Άρθρο 2 
Σκοπός 

1 Σκοπός της Εταιρείας είναι η κατάρτιση και επι¬ 
μόρφωση των ναυτικών, όπως ορίζεται στο αρ. 3 του 
ν. 3490/2006. 

2 Ειδικότερα στο σκοπό της εταιρείας περιλαμβά¬ 
νονται: 

2.1 Η κατάρτιση και επιμόρφωση των ανέργων του 
ναυτικού, του ναυτιλιακού τομέα και του τομέα λιμενι¬ 
κών επαγγελμάτων όλων των ειδικοτήτων. 

2.2 Η κατάρτιση και επιμόρφωση των επαγγελματιών 
ναυτικών όλων των βαθμιδών και ειδικοτήτων. 

2.3 Η χορήγηση στους καταρτιζόμενους του «Ναυτικού 
Πιστοποιητικού», ως πιστοποιητικού επαγγελματικής 
κατάρτισης και επιμόρφωσης. 

3 Για την επίτευξη του σκοπού της, η Εταιρεία μπορεί 
να αναπτύσσει ενδεικτικά τις εξής δραστηριότητες: 

α) Έρευνα και εκπόνηση μελετών για τον προσδιο¬ 
ρισμό των αναγκών κατάρτισης και επιμόρφωσης στο 
ναυτικό, το ναυτιλιακό τομέα και στον τομέα λιμενικών 
επαγγελμάτων. 

β) Έρευνα, εκπόνηση και εφαρμογή προγραμμάτων 
συνεχιζόμενης κατάρτισης και επιμόρφωσης σε σύγ¬ 
χρονες ειδικότητες και με βάση τις νέες τεχνολογίες 
και εξελίξεις στο ναυτικό επάγγελμα και τις ανάγκες 
της αγοράς εργασίας και δημιουργία κατάλληλης υπο¬ 
δομής για την υλοποίηση, τη διαρκή αναβάθμιση, την 
ανανέωση και τον εκσυγχρονισμό τους. 

γ) Προώθηση της απασχόλησης μέσω της υλοποίησης 
ειδικών προγραμμάτων συνεχιζόμενης κατάρτισης και 
επιμόρφωσης ναυτικών, στις ίδιες ή σε παρεμφερείς 
ειδικότητες. 

δ) Παροχή συμβουλευτικών υπηρεσιών προς φυσικά ή 
νομικά πρόσωπα, στον τομέα της ναυτικής κατάρτισης 
και επιμόρφωσης καθώς και συνεργασία ή σύμπραξη 
με άλλους φορείς του Ελληνικού Δημοσίου, με νομικά 
πρόσωπα δημοσίου δικαίου, νομικά πρόσωπα ιδιωτι¬ 
κού δικαίου και με φυσικά πρόσωπα, για την εκπόνηση, 
εφαρμογή και υλοποίηση προγραμμάτων συνεχιζόμε¬ 
νης κατάρτισης και επιμόρφωσης ή και τη διοργάνωση 
σεμιναρίων, στο πλαίσιο του σκοπού της Εταιρείας, με 

τη σύναψη συμβάσεων ή και με οποιονδήποτε άλλο 
πρόσφορο τρόπο. 

ε) Συμμετοχή σε δραστηριότητες που έχουν στόχο 
την προώθηση των θεμάτων που άπτονται του σκοπού 
της Εταιρείας, σε εθνικό και σε διεθνές επίπεδο. 

στ) Έρευνα και εκπόνηση μελετών, σε συνεργασία 
με άλλους αρμόδιους φορείς, για τον προσδιορισμό 
των πολιτικών απασχόλησης, επανένταξη των καταρ¬ 
τισμένων σε άλλες ναυτικές ειδικότητες ή ναυτιλιακές 
δραστηριότητες, σύνδεση της ναυτιλίας με το περιβάλ¬ 
λον, παροχή υπηρεσιών υποστήριξης της ναυτικής και 
ναυτιλιακής εργασίας και άλλες δραστηριότητες που 
εντάσσονται στους σκοπούς της Εταιρείας και στις αρ¬ 
μοδιότητες του Υπουργείου Εμπορικής Ναυτιλίας. 

ζ) Ανάπτυξη οποιοσδήποτε άλλης δραστηριότητας 
που σχετίζεται ευρύτερα με τους σκοπούς της Εται¬ 
ρείας. 

Άρθρο 3 

Διάρκεια 

Η διάρκεια της Εταιρείας ορίζεται σε πενήντα (50) 
έτη, από τη δημοσίευση του αρχικού καταστατικού στην 
Εφημερίδα της Κυβερνήσεως και μπορεί να παραταθεί 
ή να περιοριστεί με απόφαση της Γενικής Συνέλευσης 
της Εταιρείας. 

ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ 

Αρθρο 4 

Μετοχικό Κεφάλαιο 

Το μετοχικό κεφάλαιο της εταιρείας ορίζεται σε εξή¬ 
ντα χιλιάδες (60.000) ευρώ 

Αρθρο 5 

Μετοχές 

Το μετοχικό κεφάλαιο της Εταιρείας αποτελείται από 
χίλιες (1.000) ονομαστικές μετοχές ονοματικής αξίας 
εξήντα (60) ευρώ η καθεμία, και καλύπτεται εξ' ολοκλή¬ 
ρου από το Ελληνικό Δημόσιο. Το μετοχικό κεφάλαιο 
των εξήντα (60) χιλιάδων ευρώ, αναφέρεται για λογι¬ 
στική διευκόλυνση της εταιρείας, και δε θα καταβλη¬ 
θεί σε χρήμα ούτε θα συμψηφισθεί κατά οποιοδήποτε 
τρόπο με την αξία των περιουσιακών στοιχείων, με την 
οποία θα σχηματισθεί οριστικά το τελικό μετοχικό της 
κεφάλαιο. 

Αρθρο 6 

Αύξηση Μετοχικού Κεφαλαίου 

Με απόφαση της Γ ενικής Συνέλευσης δύναται να αυξά¬ 
νεται το μετοχικό κεφάλαιο της Εταιρείας με έκδοση 
νέων μετοχών, με την προϋπόθεση ότι η οποιαδήποτε 
αύξηση δεν έχει ως αποτέλεσμα τη μείωση της συμμε¬ 
τοχής του Ελληνικού Δημοσίου κάτω του 51 %. Με την 
ίδια απόφαση καθορίζεται και ο τρόπος της διάθεσής 
τους. 

ΚΕΦΑΛΑΙΟ Γ 

ΟΡΓΑΝΑ ΔΙΟΙΚΗΣΗΣ 

Αρθρο 7 

Όργανα Διοίκησης 

Όργανα Διοίκησης της Εταιρείας είναι: α) το Διοικη¬ 
τικό Συμβούλιο, β) ο Διευθύνων Σύμβουλος. 


Αρθρο 8 

Διοικητικό Συμβούλιο - Συγκρότηση 

1. Το Διοικητικό Συμβούλιο αποτελείται από εννέα (9) 
μέλη τα οποία διορίζονται με απόφαση του Υπουργού 
Εμπορικής Ναυτιλίας: 

α) Τον Πρόεδρο, ο οποίος ορίζεται με απόφαση του 
Υπουργού Εμπορικής Ναυτιλίας. 

β) Τον Διευθύνοντα Σύμβουλο, ο οποίος προσλαμβά¬ 
νεται σύμφωνα με τη διαδικασία του άρθρου 3 του ν. 
3429/2005. 

γ) Δυο μέλη, ως εκπρόσωποι του Υπουργείου Εμπορι¬ 
κής Ναυτιλίας που ορίζονται με τους αναπληρωτές τους 
με απόφαση του Υπουργού Εμπορικής Ναυτιλίας. 

δ) Ένα μέλος, ως εκπρόσωπος του Υπουργείου Απα¬ 
σχόλησης και Κοινωνικής Προστασίας, ο οποίος προ- 
τείνεται με τον αναπληρωτή του από τον Υπουργό 
Απασχόλησης και Κοινωνικής Προστασίας. 

ε)Ένα μέλος, ως εκπρόσωπος του Υπουργείου Οικο¬ 
νομίας και Οικονομικών, ο οποίος προτείνεται με τον 
αναπληρωτή του από τον Υπουργό Οικονομίας και Οι¬ 
κονομικών. 

στ)Ένα μέλος, ως εκπρόσωπος του Οργανισμού Απα¬ 
σχόλησης Εργατικού Δυναμικού (Ο.Α.Ε.Δ.), ο οποίος προ- 
τείνεται με τον αναπληρωτή του από τον Οργανισμό 
Απασχόλησης Εργατικού Δυναμικού. 

ζ)Ένα μέλος, ως εκπρόσωπος της Πανελλήνιας Ναυ¬ 
τικής Ομοσπονδίας (Π.Ν.Ο.), ο οποίος προτείνεται με 
τον αναπληρωτή του από την Πανελλήνια Ναυτική Ομο¬ 
σπονδία. 

η) Ένα μέλος, ως εκπρόσωπος του Ναυτικού Επιμε¬ 
λητηρίου Ελλάδος (Ν.Ε.Ε.), ο οποίος προτείνεται με τον 
αναπληρωτή του από το Ναυτικό Επιμελητήριο Ελλά¬ 
δος. 

2 Η θητεία των μελών του Διοικητικού Συμβουλίου 
είναι τετραετής, εκτός της θητείας του Διευθύνοντος 
Συμβούλου, η διάρκεια της οποίας είναι ανεξάρτητη από 
εκείνη των υπολοίπων μελών. 

3 Ο Πρόεδρος, ο Διευθύνων Σύμβουλος και τα μέλη 
του Διοικητικού Συμβουλίου ανακαλούνται, αζημίως για 
το Δημόσιο και την Εταιρεία, με την ίδια διαδικασία 
που ορίζονται ή εκλέγονται. Μέλος του Διοικητικού 
Συμβουλίου που αδικαιολόγητα απουσιάζει σε τρεις 
συνεχόμενες συνεδριάσεις του εκπίπτει της θέσης του 
και αντικαθίσταται από πρόσωπο που ορίζεται σύμφωνα 
με την παράγραφο 1 του παρόντος άρθρου. 

4 Ο Πρόεδρος, όταν ελλείπει, απουσιάζει ή κωλύεται, 
αναπληρώνεται από μέλος του Διοικητικού Συμβουλίου, 
που ορίζεται με απόφαση του Διοικητικού Συμβουλί¬ 
ου. 

5 Αν μείνει κενή θέση Συμβούλου λόγω ανάκλησης, 
θανάτου, παραίτησης ή για οποιονδήποτε λόγο έκπτω¬ 
σης, ο αντικαταστάτης του ορίζεται για το υπόλοιπο 
της θητείας του σύμφωνα με την παράγραφο 1. 

6 Το Διοικητικό Συμβούλιο αποτελείται από εκτελεστι¬ 
κά, μη εκτελεστικά και ανεξάρτητα μη εκτελεστικά μέλη. 
Οι διατάξεις του άρθρου 3 παρ. 1 και άρθρου 4 παρ. 1 και 
2 του ν. 3016/2002, όπως τροποποιήθηκαν με τις διατάξεις 
του άρθρου 26 του ν. 3091/2002 εφαρμόζονται αναλογικά. 
Εκτελεστικά μέλη θεωρούνται αυτά που ασχολούνται με 
τα καθημερινά θέματα διοίκησης της Εταιρείας, όπως ο 
Διευθύνων Σύμβουλος, ενώ μη εκτελεστικά τα επιφορτι¬ 
σμένα με την προαγωγή όλων των εταιρικών ζητημάτων. 
Ως μη εκτελεστικά μέλη του Διοικητικού Συμβουλίου της 

Εταιρείας ορίζονται τουλάχιστο 3 πρόσωπα, συμπεριλαμ¬ 
βανομένου του Προέδρου. Η ιδιότητα των μελών του Δι¬ 
οικητικού Συμβουλίου ως εκτελεστικών ή μη ορίζεται από 
το Διοικητικό Συμβούλιο. Τα ανεξάρτητα μη εκτελεστικά 
μέλη ορίζονται από τη Γενική Συνέλευση. Τα ανεξάρτητα 
μη εκτελεστικά μέλη του Διοικητικού Συμβουλίου είναι 
τουλάχιστον δύο και τα οποία δεν πρέπει κατά τη διάρκεια 
της θητείας τους να κατέχουν μετοχές σε ποσοστό μεγα¬ 
λύτερο του 0,5 % του μετοχικού κεφαλαίου της εταιρείας 
και να μην έχουν σχέση εξάρτησης με την εταιρεία ή με 
συνδεδεμένα με αυτήν πρόσωπα. 

7 Η εταιρεία υποχρεούται να καταρτίσει Κανονισμό 
Λειτουργίας του Διοικητικού της Συμβουλίου, ο οποίος 
εγκρίνεται με απόφαση του Διοικητικού της Συμβουλίου. 
Ο Κανονισμός Λειτουργίας του Διοικητικού Συμβουλίου 
περιλαμβάνει υποχρεωτικά: 

α. Τον προσδιορισμό των αρμοδιοτήτων των εκτελε¬ 
στικών, μη εκτελεστικών και ανεξάρτητων μελών του 
Διοικητικού Συμβουλίου και 

β. Τον προσδιορισμό των ευθυνών και των αρμοδιο¬ 
τήτων του Προέδρου του Διοικητικού Συμβουλίου και 
του Διευθύνοντος Συμβούλου. 

8. Ο Πρόεδρος, ο Διευθύνων Σύμβουλος ή μέλος του 
Διοικητικού Συμβουλίου απαγορεύεται να είναι Πρόε¬ 
δρος, Διευθύνων Σύμβουλος ή μέλος Διοικητικού Συμ¬ 
βουλίου άλλης δημόσιας επιχείρησης. Ο Διευθύνων 
Σύμβουλος της Εταιρείας δύναται να είναι Πρόεδρος 
του Διοικητικού Συμβουλίου συνδεδεμένων με αυτήν 
δημοσίων επιχειρήσεων, χωρίς πρόσθετη αμοιβή. 

9. Με απόφαση της Διυπουργικής Επιτροπής Δημοσίων 
Επιχειρήσεων και Οργανισμών, που συνιστάται με το 
άρθρο 10 του ν. 3429/2005, η οποία δημοσιεύεται στην 
Εφημερίδα της Κυβερνήσεως, καθορίζεται η αποζημίωση 
των μελών του Διοικητικού Συμβουλίου της εταιρείας, 
συμπεριλαμβανομένου του Προέδρου και του Διευθύνο- 
ντος Συμβούλου. Για την αποζημίωση του Προέδρου, του 
Διευθύνοντος Συμβούλου και των εκτελεστικών μελών 
του Διοικητικού Συμβουλίου, ισχύει ο περιορισμός του 
άρθρου 14 του ν. 2703/1999, όπως έχει ερμηνευθεί με το 
άρθρο 34 παρ. 4 του ν. 2768/1999. Κατ’ εξαίρεση, με την 
ίδια απόφαση της Διυπουργικής Επιτροπής Δημοσίων 
Επιχειρήσεων και Οργανισμών μπορεί να καθορίζεται 
επιπλέον αποζημίωση για τον Διευθύνοντα Σύμβουλο, 
λόγω συμμετοχής του στις συνεδριάσεις του Διοικητι¬ 
κού Συμβουλίου, και πέραν του ορίου του προηγούμενου 
εδαφίου. Η αποζημίωση των μη εκτελεστικών μελών του 
Δ.Σ. δεν μπορεί να υπερβαίνει τα όρια της περίπτωσης 
γ’ της παραγράφου 2 του άρθρου 17 του ν. 3205/2003, 
ανεξαρτήτως του αριθμού των συνεδριάσεων του Διοι¬ 
κητικού Συμβουλίου κάθε μήνα. Ο Πρόεδρος, ο Διευθύνων 
Σύμβουλος και τα μέλη του Διοικητικού Συμβουλίου της 
Εταιρείας δεν δικαιούνται καμία άλλη παροχή, απολαβή, 
αμοιβή ή προνόμιο, εκτός των δαπανών μετακίνησης για 
εκτέλεση υπηρεσίας, οι οποίες θα ορίζονται με απόφαση 
του Διοικητικού Συμβουλίου της Εταιρείας. 

10. Χρέη γραμματέα του Διοικητικού Συμβουλίου ασκεί 
υπάλληλος της Εταιρείας, που ορίζεται με τον αναπλη¬ 
ρωτή του, από τον Πρόεδρο. 

Άρθρο 9 

Λειτουργία του Διοικητικού Συμβουλίου 

1. Το Διοικητικό Συμβούλιο συγκαλείται με πρόσκλη¬ 
ση του Προέδρου του στην έδρα της Εταιρείας και σε 


χρόνο που ορίζεται από αυτόν. Το Διοικητικό Συμβούλιο 
συνέρχεται τουλάχιστον μια φορά το μήνα. 

2. Το Διοικητικό Συμβούλιο συγκαλείται επίσης υπο¬ 
χρεωτικούς από τον Πρόεδρό του εντός δέκα εργάσι¬ 
μων ημερών από την επίδοση γραπτής αίτησης δύο 
τουλάχιστον μελών του. Στην αίτηση προσδιορίζονται 
τα θέματα που τα μέλη ζητούν να περιληφθούν στην 
ημερήσια διάταξη της συνεδρίασης. 

3. Η πρόσκληση, στην οποία αναγράφονται τα θέματα 
της ημερήσιας διάταξης, επιδίδεται με απόδειξη δυο 
τουλάχιστον εργάσιμες ημέρες πριν από την ημέρα της 
συνεδρίασης. Σε κατεπείγουσες περιπτώσεις, κατά την 
εκτίμηση του Προέδρου, η πρόσκληση, στην οποία γίνε¬ 
ται μνεία του κατεπείγοντος, μπορεί να επιδίδεται και 
την προηγούμενη της συνεδρίασης. Η διαδικασία και οι 
προθεσμίες αυτές δεν τηρούνται αν παρίστανται όλα τα 
μέλη του και κανείς δεν αντιλέγει στην πραγματοποίηση 
της συνεδρίασης και τη λήψη απόφασης. 

4. Το Διοικητικό Συμβούλιο βρίσκεται σε απαρτία εφό¬ 
σον παρίστανται τουλάχιστον πέντε μέλη του, μεταξύ 
των οποίων ο Πρόεδρος και ο Διευθύνων Σύμβουλος. 
Για την αντιπροσώπευση των μελών του Διοικητικού 
Συμβουλίου έχουν εφαρμογή οι διατάξεις του άρθρου 
21 παρ. 3 και 4 του κ.ν. 2190/1920. 

5. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών. Σε κάθε 
περίπτωση, αν υπάρξει ισοψηφία, υπερισχύει η ψήφος 
του Προέδρου. 

6. Γ ια την τήρηση πρακτικών των συζητήσεων και 
αποφάσεων του Διοικητικού Συμβουλίου εφαρμόζονται 
αναλόγως οι οικείες διατάξεις του κ.ν. 2190/1920 και 
η υποβολή τους γίνεται στην αρμόδια διεύθυνση του 
Υπουργείου Εμπορικής Ναυτιλίας, στην Ειδική Γραμ¬ 
ματεία Δημοσίων Επιχειρήσεων και Οργανισμών του 
Υπουργείου Οικονομίας και Οικονομικών και στη Γ ενική 
Γραμματεία Εμπορίου του Υπουργείου Ανάπτυξης. 

7. Στις συνεδριάσεις του Δ.Σ. μπορεί να παρίσταται, 
χωρίς δικαίωμα ψήφου, ο Νομικός Σύμβουλος της Εται¬ 
ρείας ή άλλα πρόσωπα, εφόσον το αποφασίσει το Δ.Σ., 
και οι οποίοι θα αποχωρούν πριν την ψηφοφορία. 

Άρθρο 10 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτερο όργανο 
διοίκησης της Εταιρείας και διαμορφώνει τη στρατη¬ 
γική και την πολιτική ανάπτυξης της Εταιρείας, ενώ 
εποπτεύει, ελέγχει και διαχειρίζεται την περιουσία 
της. Αποφασίζει για όλα τα θέματα που αφορούν στην 
Εταιρεία, μέσα στα πλαίσια του εταιρικού σκοπού, με 
εξαίρεση εκείνα που, σύμφωνα με το νόμο ή το κα¬ 
ταστατικό, ανήκουν στην αποκλειστική αρμοδιότητα 
άλλων οργάνων. 

Το Διοικητικό Συμβούλιο έχει ιδίως τις παρακάτω αρ¬ 
μοδιότητες: 

α) Συνάπτει δάνεια, παρέχει εγγυήσεις, αναλαμβάνει 
υποχρεώσεις, εκδίδει συναλλαγματικές, γραμμάτια εις 
διαταγή, επιταγές, ομόλογα ή ομολογίες ή άλλα αξιό¬ 
γραφα ή τίτλους για λογαριασμό της Εταιρείας. 

β) Παρέχει πιστώσεις ή δάνεια προς τρίτους, συνιστά 
εμπράγματες ασφάλειες επί κινητών ή ακινήτων τρίτων 
ή αποδέχεται προσωπικές εγγυήσεις για ασφάλεια των 
απαιτήσεων της Εταιρείας από τις ανωτέρω συναλ¬ 
λαγές. 

γ) Αναλαμβάνει κάθε εμπορική ή άλλη δραστηριό¬ 
τητα, διενεργεί κάθε υλική πράξη και καταρτίζει κάθε 
δικαιοπραξία. 

δ) Καταρτίζει ή αναθεωρεί το Στρατηγικό Σχέδιο 
(ΣΣ), που καθορίζει μέσα στο πλαίσιο της γενικότερης 
πολιτικής τους μακροχρόνιους βασικούς στόχους για 
την εκπλήρωση των σκοπών της Εταιρείας και τις με¬ 
θόδους πραγματοποίησής του. 

ε) Καταρτίζει ή αναθεωρεί το Επιχειρησιακό Σχέδιο 
(Ε.Σ) με διάρκεια τριών έως πέντε ετών, που περιλαμβά¬ 
νει επί μέρους σχέδια που περιγράφουν τους στόχους 
του Ε.Σ. και τις μεθόδους πραγματοποίησής τους για 
καθένα από τα έτη της διάρκειάς του. 

στ) Υποβάλλει για έγκριση το Στρατηγικό και Επι¬ 
χειρησιακό σχέδιο καθώς και τις τυχόν αναθεωρήσεις 
τους, δια μέσου του Υπουργείου Εμπορικής Ναυτιλίας, 
στη Διυπουργική Επιτροπή Δημοσίων Επιχειρήσεων και 
Οργανισμών. 

ζ) Προβαίνει σε περιορισμένης έκτασης αναμόρφωση 
των Επιχειρησιακών Σχεδίων μετά την έγκρισή τους με 
δική του ευθύνη σε επείγουσες περιπτώσεις, αν κρί¬ 
νει αναγκαίο για τη βελτίωση του αποτελέσματος της 
Εταιρείας. Στο τέλος της χρήσης και μαζί με έκθεση 
πεπραγμένων υποβάλλει και αντίστοιχη έκθεση δικαι- 
ολόγησης των ανωτέρω αλλαγών. 

η) Συντάσσει ετήσια έκθεση πεπραγμένων, που περι¬ 
έχει όλα τα οικονομικά στοιχεία που αφορούν στους 
εγκεκριμένους από το Επιχειρησιακό Σχέδιο στόχους. 
Η έκθεση αυτή υποβάλλεται μέσα στους τρεις πρώτους 
μήνες του έτους στους Υπουργούς Οικονομίας και Οι¬ 
κονομικών και Εμπορικής Ναυτιλίας. 

θ) Καταρτίζει και υποβάλλει στην Ειδική Γραμματεία 
Δημοσίων Επιχειρήσεων και Οργανισμών: 

Ι.'Εως την 16η Σεπτεμβρίου εκάστου έτους το σχέδιο 
του ετήσιου οικονομικού προϋπολογισμού της, καθώς 
και εισηγητική έκθεση τεκμηρίωσης των οικονομικών 
μεγεθών. 

2. Τον ετήσιο απολογισμό, τις οικονομικές καταστά¬ 
σεις και την έκθεση πεπραγμένων του Διοικητικού Συμ¬ 
βουλίου και την έκθεση ή το πιστοποιητικό του ορκω¬ 
τού ελεγκτή λογιστή, εντός των προθεσμιών του κ.ν. 
2190/1920, όπως ισχύει. 

3. Τα απολογιστικά στοιχεία, καθώς και τα στοιχεία 
της απασχόλησης ανά τρίμηνο. 

4. Κάθε πρόταση που αφορά σε αλλαγή κανονισμού 
λειτουργίας, συλλογικών συμβάσεων εργασίας, τιμολο¬ 
γίων, καθώς άλλου μέτρου της διοίκησης που επηρεάζει 
σημαντικά τα οικονομικά αποτελέσματα πριν να τεθεί 
σε ισχύ. 

ι) Καταρτίζει και υποβάλλει στην τακτική Γ ενική Συ¬ 
νέλευση τον ετήσιο προϋπολογισμό της Εταιρείας. 

ια) Καταρτίζει, μετά το πέρας κάθε εταιρικής χρήσης 
και υποβάλλει στην τακτική Γ ενική Συνέλευση, τις ετή¬ 
σιες οικονομικές καταστάσεις της Εταιρείας, οι οποίες 
περιλαμβάνουν τον απολογισμό εσόδων - εξόδων, τον 
ισολογισμό, το λογαριασμό των αποτελεσμάτων χρή- 
σεως, καθώς και κάθε άλλο στοιχείο που προβλέπεται 
από γενικές ή ειδικές διατάξεις. 

ιβ) Ενεργεί για την πρόσληψη, προαγωγή, απόλυση 
και πειθαρχική δίωξη του προσωπικού. Η πρόσληψη του 
προσωπικού γίνεται σύμφωνα με τις διατάξεις του άρ¬ 
θρου 13 του ν. 3429/2005. 


ιγ) Συγκαλεί τακτική ή έκτακτη Γ ενική Συνέλευση, όπο- 
τε αυτό προβλέπεται από το νόμο ή το καταστατικό ή 
όταν κρίνεται αναγκαίο. 

ιδ) Εισηγείται στη Γ ενική Συνέλευση όλα τα προς συ¬ 
ζήτηση θέματα. 

ιε) Αποφασίζει για την ίδρυση θυγατρικών εταιρειών 
και τη συμμετοχή της Εταιρείας σε άλλες εταιρείες στο 
εσωτερικό και το εξωτερικό, σύμφωνα με το άρθρο 2 
του παρόντος και το αρ. 3 παρ. 3 του ν. 3490/2006. 

ιστ) Εγκρίνει στα πλαίσια του Ε.Σ. τη μελέτη και 
εκτέλεση έργων στην περιοχή αρμοδιότητας της Α.Ε., 
καθώς και για την πραγματοποίηση προμηθειών και εν 
γένει δαπανών. 

ιζ) Αποφασίζει για την εκποίηση περιουσιακών της 
στοιχείων, για την άσκηση αγωγών, για την παραίτηση 
από ασκηθείσες αγωγές, για άσκηση ενδίκων μέσων ή 
για παραίτηση από αυτά, για δικαστικούς ή εξώδικους 
συμβιβασμούς, καθώς και για σύναψη δανείων κάθε μορ¬ 
φής, δυναμένης της Εταιρείας να εκχωρεί για την ασφά- 
λειά της, εν όλω ή εν μέρει, προσόδους της Εταιρείας και 
να παρέχει δικαιώματα υποθήκης επί ακινήτων της. 

ιη) Διαμορφώνει τη στρατηγική της Εταιρείας σε σχέ¬ 
ση με τον ανταγωνισμό και εγκρίνει τις διεπιχειρησιακές 
συνεργασίες ή την κατάρτιση ειδικών συμφωνιών με 
φορείς του δημόσιου ή του ιδιωτικού τομέα για την 
ενίσχυση της ανταγωνιστικής της θέσης στην ελληνική 
και τη διεθνή αγορά, στα πλαίσια που διαγράφονται 
από το άρθρο 2 του παρόντος. 

ιθ) Αποφασίζει την τιμολογιακή πολιτική της Εταιρεί¬ 
ας, σύμφωνα και με την ισχύουσα νομοθεσία. Επίσης 
εγκρίνει τα πόσης φύσεως τιμολόγια της Εταιρείας, 
σύμφωνα με τους κανόνες της ανοικτής αγοράς με 
ελεύθερο ανταγωνισμό, λαμβανομένων υπόψη των κοι¬ 
νωνικών κριτηρίων, όπως ορίζονται από την εκάστοτε 
ισχύουσα νομοθεσία και το άρθρο 2 του παρόντος. 

κ) Καταρτίζει τον Κανονισμό Εσωτερικής Οργάνωσης 
και Λειτουργίας της Εταιρείας και το Γ ενικό Κανονισμό 
Προσωπικού, στα πλαίσια που διαγράφονται από το 
άρθρο 4 του ν. 3429/2005. 

κα) Εγκρίνει τον κανονισμό λειτουργίας του Διοικητικού 
Συμβουλίου, καταρτίζει τον Κανονισμό Προμηθειών 
κβ) Αποφασίζει τους αναγκαίους για την εκτέλεση 
του σκοπού της Εταιρείας κανονισμούς και τιμολόγια, 
στα πλαίσια που διαγράφονται από το άρθρο 2 του 
παρόντος. 

κγ) Εκπροσωπεί την Εταιρεία δικαστικώς και εξωδί- 
κως. Το Διοικητικό Συμβούλιο, με απόφασή του, μπορεί 
να αναθέτει την άσκηση μέρους ή ορισμένων εξουσιών 
και αρμοδιοτήτων του, καθώς και τη διαχείριση, διοί¬ 
κηση ή διεύθυνση υποθέσεων και της περιουσίας του 
στον Πρόεδρο και στον Διευθύνοντα Σύμβουλο, λαμβά- 
νοντας υπόψη ότι ο Πρόεδρος δεν έχει εκτελεστικές 
αρμοδιότητες. 

κδ) Καταρτίζει και υποβάλει στην Διυπουργική Επι¬ 
τροπή Δημοσίων Επιχειρήσεων και Οργανισμών, Χάρτη 
Υποχρεώσεων της Εταιρείας προς τον Καταναλωτή 
(ΧΥΚ), σύμφωνα με τις διατάξεις της παραγράφου 3 
του άρθρου 7 του ν. 3429/2005. 

Άρθρο 11 

Ευθύνη των μελών του Διοικητικού Συμβουλίου 

Τα μέλη του Διοικητικού Συμβουλίου ευθύνονται ένα¬ 
ντι της Εταιρείας για κάθε παραβίαση κατά την άσκηση 

των καθηκόντων τους, των διατάξεων του ν. 3429/2005 
και των άρθρων 22 α και β του κ.ν. 2190/1920 όπως ισχύει. 
Σε περίπτωση παράβασης επιβάλλονται οι προβλεπό- 
μενες στο άρθρο 9 του ν. 3429/2005 κυρώσεις, χωρίς 
αυτές να αναιρούν ούτε να αναστέλλουν διαδικασίες 
επιβολής ποινικών, αστικών ή διοικητικών μέτρων που 
επιβάλλονται σύμφωνα με τις κείμενες διατάξεις. 

Άρθρο 12 

Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου της Εταιρείας, η δε διάρκεια της θητείας 
του είναι ανεξάρτητη από εκείνη των υπολοίπων μελών. 
Η ιδιότητά του είναι ασυμβίβαστη με την ιδιότητα του 
Προέδρου του Διοικητικού Συμβουλίου. Ο Διευθύνων 
Σύμβουλος προΐσταται όλων των υπηρεσιών της Εται¬ 
ρείας, διευθύνει το έργο της, λαμβάνει τις αναγκαίες 
αποφάσεις μέσα στα πλαίσια των διατάξεων που διέ- 
πουν τη λειτουργία της Εταιρείας, των εγκεκριμένων 
προγραμμάτων και προϋπολογισμών και του Στρατη¬ 
γικού και Επιχειρησιακού Σχεδίου. 

2. Ο Διευθύνων Σύμβουλος προσλαμβάνεται με σχέση 
εργασίας ιδιωτικού δικαίου αορίστου χρόνου, μετά από 
δημόσια προκήρυξη της θέσης. Τα ελάχιστα απαιτού- 
μενα προσόντα για την κατάληψη της θέσης του Διευ- 
θύνοντος Συμβούλου είναι πτυχίο Α.Ε.Ι. της ημεδαπής 
ή ισότιμου της αλλοδαπής και πολύ καλή γνώση μιας 
ξένης γλώσσας, η οποία θα πρέπει να είναι εκ των επι¬ 
σήμων γλωσσών της Ευρωπαϊκής Ένωσης και να έχει 
τουλάχιστον πενταετή εμπειρία σε θέση σημαντικής 
ευθύνης και απαιτήσεων στο δημόσιο ή ιδιωτικό τομέα. 
Η προκήρυξη της θέσης του Διευθύνοντα Συμβούλου 
γίνεται με κοινή απόφαση των Υπουργών Οικονομίας 
και Οικονομικών και Εμπορικής Ναυτιλίας, με την οποία 
καθορίζεται η διαδικασία και τα κριτήρια της επιλογής 
και εξειδικεύονται τυχόν αναγκαία πρόσθετα προσό¬ 
ντα. Η πρόσληψή του γίνεται με κοινή απόφαση των 
Υπουργών Οικονομίας και Οικονομικών και Εμπορικής 
Ναυτιλίας και η αμοιβή του καθορίζεται με απόφαση 
της «Διυπουργικής Επιτροπής Δημοσίων Επιχειρήσεων 
και Οργανισμών». 

3. Με κοινή απόφαση των Υπουργών Οικονομίας και 
Οικονομικών και Εμπορικής Ναυτιλίας, η σύμβαση του 
παύεται αζημίως για το Δημόσιο και την Εταιρεία. 

4. Ο Διευθύνων Σύμβουλος έχει τις παρακάτω αρ¬ 
μοδιότητες καθώς επίσης και αυτές οι οποίες προβλέ- 
πονται στον κανονισμό λειτουργίας του Διοικητικού 
Συμβουλίου: 

α) Υποβάλλει στο Διοικητικό Συμβούλιο τις προτάσεις 
και εισηγήσεις που απαιτούνται για την πραγματοποίη¬ 
ση των σκοπών που ορίζονται στο καταστατικό και προ- 
βλέπονται στο Επιχειρησιακό και Στρατηγικό σχέδιο. 

β) Αποφασίζει την κατάρτιση συμβάσεων αντικειμένου 
μέχρι του ποσού εκείνου που ορίζει με απόφασή του το 
Διοικητικό Συμβούλιο. 

γ) Εκτελεί τις αποφάσεις του Διοικητικού Συμβου¬ 
λίου. 

δ) Αποφασίζει για τα θέματα προσωπικού της Εται¬ 
ρείας, σύμφωνα με τις ρυθμίσεις του Γ ενικού Κανονι¬ 
σμού Προσωπικού της Εταιρείας και των συμβατικών 
υποχρεώσεων. 

ε) Λαμβάνει όλα τα απαραίτητα μέτρα για την ανα¬ 
βάθμιση και αξιοποίηση του προσωπικού, προτείνοντας 


στο Διοικητικό Συμβούλιο, για έγκριση, την κατάρτιση 
των αναγκαίων κατά την κρίση του νέων κανονισμών 
προσωπικού οργανογραμμάτων, προγραμμάτων εκπαί¬ 
δευσης και επιμόρφωσής του. 

στ) Υποβάλλει στο Διοικητικό Συμβούλιο τις προτάσεις 
και εισηγήσεις για την έκδοση των αναγκαίων κανονι¬ 
σμών και τιμολογίων. 

5. Ο Διευθύνων Σύμβουλος, όταν ελλείπει, απουσιάζει 
ή κωλύεται, αναπληρώνεται στα καθήκοντα του από 
άλλο μέλος του Διοικητικού Συμβουλίου ή από έναν 
από τους Διευθυντές της Εταιρείας, που ορίζεται με 
απόφαση του Διοικητικού Συμβουλίου, μετά από πρό¬ 
ταση του Διευθύνοντος Συμβούλου. Σε περίπτωση που 
μείνει κενή η θέση του Διευθύνοντος Συμβούλου, το Δ.Σ. 
αποφασίζει για την αναπλήρωσή του μέχρι την επιλογή 
του αντικαταστάτη του. 

ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ 

Αρθρο 13 

Σύνθεση - Αρμοδιότητες της Γ ενικής Συνέλευσης 

1. Η Γενική Συνέλευση της Α.Ε. αποτελείται από τον 
μοναδικό μέτοχο που είναι το Ελληνικό Δημόσιο και 
εκπροσωπείται από τους Υπουργούς Οικονομίας και 
Οικονομικών και Εμπορικής Ναυτιλίας ή τους νόμιμους 
εκπροσώπους τους. 

2. Η Γ ενική Συνέλευση της Εταιρείας είναι το ανώτατο 
όργανο αυτής και αποφασίζει για κάθε υπόθεση της 
Εταιρείας, εκτός αν ορίζεται διαφορετικά στο νόμο ή 
στο παρόν καταστατικό. 

3. Η Γ ενική Συνέλευση είναι η μόνη αρμόδια να απο¬ 
φασίζει επί των ακόλουθων θεμάτων: 

α) Τροποποίηση του καταστατικού, συμπεριλαμβα¬ 
νομένων και των αυξήσεων ή μειώσεων του εταιρικού 
κεφαλαίου. 

β) Διάλυση, παράταση της διάρκειας, συγχώνευση, 
διάσπαση, μετατροπή και αναβίωση της Εταιρείας. 

γ) Ορισμός των ανεξάρτητων μη εκτελεστικών μελών 
του Διοικητικού Συμβουλίου σύμφωνα με το άρθρο 8, 
των Ελεγκτών καθώς του ορισμού τουλάχιστον ενός 
εσωτερικού ελεγκτή σύμφωνα με την παράγραφο 4 του 
άρθρου 4 του ν. 3429/2005. 

δ)Έγκριση των ετήσιων λογαριασμών (ετήσιων οικο¬ 
νομικών καταστάσεων) της Εταιρείας, 
ε) Διάθεση των ετήσιων κερδών, 
στ)Έκδοση ομολογιακού δανείου, 
ζ) Απαλλαγή του Διοικητικού Συμβουλίου και των Ελε¬ 
γκτών από κάθε ευθύνη, 
η) Διορισμό εκκαθαριστών. 

θ) Έγερση αγωγών κατά των μελών του Διοικητικού 
Συμβουλίου και των ελεγκτών, σε περίπτωση παραβά- 
σεως των εκ του νόμου καθηκόντων τους. 

Άρθρο 14 

Σύγκληση Γ ενικής Συνέλευσης - Απαρτία 

1. Η Γ ενική Συνέλευση συγκαλείται από το Διοικητικό 
Συμβούλιο και συνέρχεται, στην έδρα της Εταιρείας, 
τακτικώς μία φορά το χρόνο και μέσα σε έξι μήνες από 
το τέλος της εταιρικής χρήσης. 

2. Η Γενική Συνέλευση ευρίσκεται σε απαρτία και 
συνεδριάζει έγκυρα επί των θεμάτων της ημερήσιας 
διάταξης όταν παρίστανται σε αυτήν οι εκπρόσωποι 
του μετόχου ή οι νόμιμοι αναπληρωτές τους. 

3. Η Γενική Συνέλευση συνέρχεται και εκτάκτως οπο¬ 
τεδήποτε το Διοικητικό Συμβούλιο κρίνει αυτό αναγκαίο, 
όταν το ζητήσει ο μέτοχος, καθώς και στις προβλεπό- 
μενες από το νόμο ή το καταστατικό περιπτώσεις. 

4. Όταν ο μέτοχος ζητήσει τη σύγκληση έκτακτης Γ ε¬ 
νικής Συνέλευσης, το Διοικητικό Συμβούλιο υποχρεούται 
εντός δέκα ημερών από την επίδοση της αίτησης στον 
Πρόεδρο αυτού, να συγκαλέσει αυτήν με θέμα ημερήσι¬ 
ας διάταξης το θέμα που περιέχεται στην αίτηση. 

5. Κατ’ εξαίρεση, η Γ ενική Συνέλευση επιτρέπεται να 
συνέρχεται και σε άλλον τόπο, εκτός της έδρας της 
Εταιρείας, ύστερα από άδεια του Υπουργείου Εμπορικής 
Ναυτιλίας. 

6. Στη Γ ενική Συνέλευση, εφόσον η ίδια δεν αποφασίζει 
διαφορετικά, προεδρεύει ο Πρόεδρος του Διοικητικού 
Συμβουλίου και καθήκοντα Γραμματέα ασκεί υπάλληλος 
της Εταιρείας, που ορίζεται από τον Πρόεδρο. 

7. Στη Γενική Συνέλευση συζητούνται και αποφασί- 
ζονται μόνο θέματα που αναγράφονται στην ημερήσια 
διάταξη. Οι συζητήσεις και οι αποφάσεις της Γ ενικής Συ¬ 
νέλευσης καταχωρούνται, σε περίληψη, σε ειδικό βιβλίο 
πρακτικών και υπογράφονται από τον Πρόεδρο και το 
Γ ραμματέα της Γ ενικής Συνέλευσης και υποβάλλονται 
σε αντίγραφο μέσα σε είκοσι ημέρες στις αρμόδιες 
υπηρεσίες. Τα αντίγραφα και τα αποσπάσματα των 
πρακτικών επικυρώνονται από τον Πρόεδρο του Διοι¬ 
κητικού Συμβουλίου ή τον αναπληρωτή του. 

Αρθρο 15 

Πρόσκληση της Γ ενικής Συνέλευσης 

1. Η Γενική Συνέλευση πρέπει να καλείται είκοσι του¬ 
λάχιστον ημέρες προ της οριζόμενης για τη συνεδρία¬ 
ση αυτής ημέρα, υπολογιζόμενων και των εξαιρετέων 
ημερών. Η ημέρα της δημοσίευσης της πρόσκλησης 
της Γ ενικής Συνέλευσης και η ημέρα της συνεδρίασης 
αυτής δεν υπολογίζονται. 

2. Η πρόσκληση της Γ ενικής Συνέλευσης περιλαμβάνει 
τουλάχιστον το οίκημα, τη χρονολογία και την ώρα 
της συνεδρίασης, καθώς και τα θέματα της ημερήσιας 
διάταξης με σαφήνεια. 

3. Η πρόσκληση της Γενικής Συνέλευσης τοιχοκολ- 
λείται σε εμφανή θέση των κεντρικών γραφείων της 
Εταιρείας και δημοσιεύεται ως εξής: 

α) Στο Τεύχος Ανωνύμων Εταιρειών και Εταιρειών 
Περιωρισμένης Ευθύνης της Εφημερίδας της Κυβερνή- 
σεως, σύμφωνα με το άρθρο 3 του από 16 Ιανουάριου 
1930 προεδρικού διατάγματος «περί Δελτίου Ανωνύμων 
Εταιρειών» δέκα τουλάχιστον ημέρες πριν τη Γενική 
Συνέλευση. 

β) Σε μία ημερήσια πολιτική εφημερίδα που εκδίδεται 
στην Αθήνα, έχει ευρεία κυκλοφορία σε ολόκληρη τη 
χώρα και επιλέγεται από τις εφημερίδες του άρθρου 
3 του ν.δ. 3757/1957, όπως ισχύει, είκοσι τουλάχιστον 
ημέρες πριν τη Γ ενική Συνέλευση. 

γ) Σε μία ημερήσια οικονομική εφημερίδα από εκεί¬ 
νες που εκδίδονται έξι ημέρες την εβδομάδα επί τρία 
συνεχή έτη ως αμιγώς οικονομικές εφημερίδες, έχουν 
ημερήσια κυκλοφορία, καθ’ όλη την τριετία, πέντε του¬ 
λάχιστον χιλιάδων φύλλων, και εφόσον πληρούν τις 
προϋποθέσεις που καθορίζονται με κοινή απόφαση των 
αρμόδιων Υπουργών, προκειμένου για το χαρακτηρισμό 
εφημερίδας ως οικονομικής, είκοσι τουλάχιστον ημέρες 
πριν τη Γ ενική Συνέλευση και 


δ) Σε μία ημερήσια ή εβδομαδιαία πολιτική εφημερίδα 
που εκδίδεται στην έδρα του Δήμου της Εταιρείας ή 
στην πρωτεύουσα του νομού στην οποία η εταιρεία 
έχει την έδρα της. 

4. Πριν από την προθεσμία αυτή των είκοσι τουλάχι¬ 
στον ημερών, η πρόσκληση για τη σύγκληση της Γ ενικής 
Συνέλευσης γνωστοποιείται στα Υπουργεία Οικονομίας 
και Οικονομικών και Εμπορικής Ναυτιλίας. 

5. Στις περιπτώσεις επαναληπτικών Γενικών Συνε¬ 
λεύσεων οι παραπάνω προθεσμίες συντέμνονται στο 
μισό. 

6. Το Διοικητικό Συμβούλιο της Εταιρείας έχει την 
υποχρέωση δέκα ημέρες πριν από την τακτική Γ ενική 
Συνέλευση να δίνει στο μέτοχο, που το ζητάει, τις ετή¬ 
σιες οικονομικές καταστάσεις της, αντίτυπο της έκθε¬ 
σης πεπραγμένων αυτού, καθώς και της έκθεσης των 
Ελεγκτών. 

ΚΕΦΑΛΑΙΟ Ε' 

ΕΤΑΙΡΙΚΗ ΧΡΗΣΗ - ΕΛΕΓΚΤΕΣ - 
ΕΤΗΣΙΟΙ ΛΟΓΑΡΙΑΣΜΟΙ - 
ΛΟΓΟΙ ΛΥΣΗΣ ΤΗΣ ΕΤΑΙΡΕΙΑΣ - ΕΚΚΑΘΑΡΙΣΗ 

Αρθρο 16 
Εταιρική χρήση 

1. Η εταιρική χρήση έχει διάρκεια δώδεκα μηνών, αρ¬ 
χίζει την 1η Ιανουάριου και λήγει την 31η Δεκεμβρίου 
κάθε έτους. 

2. Κατ' εξαίρεση, η πρώτη εταιρική χρήση αρχίζει από 
την πρώτη του επομένου μήνα από την έναρξη ισχύος 
του παρόντος και λήγει την 31η Δεκεμβρίου 2007. 

Άρθρο 17 

Ελεγκτές 

1. Γ ια να λάβει η Γ ενική Συνέλευση εγκύρως απόφα¬ 
ση σχετικά με τους ετήσιους λογαριασμούς (ετήσιες 
οικονομικές καταστάσεις) της Εταιρείας θα πρέπει αυ¬ 
τοί προηγουμένως να έχουν ελεγχθεί σύμφωνα με τις 
διατάξεις του κ.ν. 2190/1920 όπως ισχύει καθώς και του 
ν. 3429/2005. 

2. Η τακτική Γενική Συνέλευση εκλέγει κάθε χρόνο 
τους, κατά τον κ.ν. 2190/1920, ελεγκτές της επόμενης 
εταιρικής χρήσης Ορκωτούς Ελεγκτές από το Σώμα 
Ορκωτών Ελεγκτών, με ισάριθμους αναπληρωτές τους 
και ορίζει ταυτόχρονα την αμοιβή τους. 

3. Εντός πέντε ημερών από τη συνεδρίαση της Γε¬ 
νικής Συνέλευσης, που όρισε τους Ελεγκτές, πρέπει να 
γίνει από την Εταιρεία η ανακοίνωση προς αυτούς του 
διορισμού τους. Εφόσον οι Ελεγκτές δεν αποποιηθούν 
το διορισμό τους εντός προθεσμίας πέντε ημερών, 
θεωρούνται ότι τον αποδέχτηκαν και έχουν όλες τις 
ευθύνες και υποχρεώσεις που καθορίζονται από τον 
κ.ν. 2190/1920. 

Αρθρο 18 

Ετήσιες οικονομικές καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις 
και την έκθεση διαχείρισης, σύμφωνα με τις διατάξεις 
των άρθρων 42α, 42β, 42γ, 42δ, 42ε, 43α, 43β, 111 και 112 
του κ.ν. 2190/1920, όπως τροποποιήθηκε και ισχύει. Οι 
ετήσιες οικονομικές καταστάσεις, ήτοι ο ισολογισμός, 
ο λογαριασμός «αποτελέσματα χρήσεως», ο «πίνακας 
διαθέσεως αποτελεσμάτων» και το προσάρτημα υπο- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25975 


βάλλονται για έγκριση στην τακτική Γενική Συνέλευση 
και συνοδεύονται: α) από την έκθεση του Διοικητικού 
Συμβουλίου, σύμφωνα με το άρθρο 43α του κ.ν. 2190/ 
1920 και β) από την έκθεση των Ελεγκτών. 

2. Για να ληφθεί εγκύρως απόφαση από τη Γενική 
Συνέλευση επί των ετήσιων οικονομικών καταστάσεων 
της Εταιρείας, που έχουν εγκριθεί από το Διοικητικό 
Συμβούλιο, πρέπει αυτές να έχουν θεωρηθεί από: 

α) τον Πρόεδρο του Διοικητικού Συμβουλίου. 

β) τον Διευθύνοντα Σύμβουλο και 

γ) τον υπεύθυνο για τη διεύθυνση του λογιστηρίου 
της Εταιρείας. 

Τα παραπάνω πρόσωπα, σε περίπτωση διαφωνίας ως 
προς τη νομιμότητα του τρόπου κατάρτισης των οικο¬ 
νομικών καταστάσεων, οφείλουν να εκθέσουν εγγράφως 
τις αντιρρήσεις τους στη Γ ενική Συνέλευση. 

3. Οι ετήσιες οικονομικές καταστάσεις με τις σχετικές 
εκθέσεις του Διοικητικού Συμβουλίου και των Ελεγκτών 
υποβάλλονται από την Εταιρεία στην αρμόδια για θέ¬ 
ματα εποπτείας των Ανωνύμων Εταιρειών υπηρεσία 
είκοσι τουλάχιστον ημέρες πριν από τη συνεδρίαση της 
Γ ενικής Συνέλευσης, όπως επίσης και στην Ε.Γ.Δ.Ε.Κ.Ο. 
σύμφωνα με το άρθρο 8 του ν. 3429/2005. 

4. Το Διοικητικό Συμβούλιο της Εταιρείας οφείλει να 
δημοσιεύει τον ισολογισμό, τον λογαριασμό «αποτε¬ 
λέσματα χρήσεως» και τον «πίνακα διαθέσεως απο¬ 
τελεσμάτων» μαζί με το πιστοποιητικό ελέγχου των 
Ελεγκτών είκοσι τουλάχιστον ημέρες πριν από τη 
συνεδρίαση της Γενικής Συνέλευσης: α) στο Τεύχος 
Ανωνύμων Εταιρειών και Εταιρειών Περιορισμένης Ευ¬ 
θύνης της Εφημερίδας της Κυβερνήσεως, σύμφωνα με 
το άρθρο 3 του από 16 Ιανουάριου 1930 Προεδρικού 
Διατάγματος «περί Δελτίου Ανωνύμων Εταιρειών», β) σε 
μία ημερήσια πολιτική εφημερίδα που εκδίδεται στην 
Αθήνα, έχει ευρεία κυκλοφορία σε ολόκληρη τη χώρα 
και επιλέγεται από τις εφημερίδες του άρθρου 3 του ν.δ. 
3757/1957, όπως ισχύει, γ) σε μία ημερήσια οικονομική 
εφημερίδα από εκείνες που εκδίδονται έξι ημέρες την 
εβδομάδα επί τρία συνεχή έτη ως αμιγώς οικονομικές 
εφημερίδες, έχουν ημερήσια κυκλοφορία, καθ’ όλη την 
τριετία, πέντε τουλάχιστον χιλιάδων φύλλων και εφόσον 
πληρούν τις προϋποθέσεις που καθορίζονται με κοινή 
απόφαση των αρμόδιων Υπουργών, προκειμένου για 
το χαρακτηρισμό εφημερίδας ως οικονομικής, δ) σε 
μία ημερήσια ή εβδομαδιαία πολιτική εφημερίδα που 
εκδίδεται στην έδρα του Δήμου της Εταιρείας ή στην 
πρωτεύουσα του νομού στην οποία η Εταιρεία έχει 
την έδρα της. 

5. Μέσα σε είκοσι ημέρες από την έγκριση των οικο¬ 
νομικών καταστάσεων από την τακτική Γ ενική Συνέλευ¬ 
ση, μαζί με το επικυρωμένο αντίγραφο των πρακτικών 
της Γενικής Συνέλευσης, υποβάλλεται στην αρμόδια 
διεύθυνση Υπουργείου Εμπορικής Ναυτιλίας και στις 
αρμόδιες Υπηρεσίες του Υπουργείου Οικονομίας και 
Οικονομικών, αντίτυπο των εγκεκριμένων οικονομικών 
καταστάσεων. 

6. Η εταιρεία υποχρεούται από 31.12.2007 να συντάσ¬ 
σει ετήσιες οικονομικές καταστάσεις σύμφωνα με τα 
διεθνή πρότυπα χρηματοοικονομικής πληροφόρησης 
που υιοθετούνται από την Ευρωπαϊκή Ένωση, όπως 
προβλέπεται από τον υπ’ αριθμ. 1606/2002 Κανονισμό 
(Ε.Κ.) του Ευρωπαϊκού Κοινοβουλίου και του Συμβου¬ 
λίου της Ευρωπαϊκής Ένωσης της 19ης Ιουλίου 2002, 


που δημοσιεύθηκε στην Επίσημη Εφημερίδα των Ευ¬ 
ρωπαϊκών κοινοτήτων (1243) και τους κανονισμούς που 
εκδίδονται από την επιτροπή (οοπιπιίεείοη), κατ’ εξου¬ 
σιοδότηση των άρθρων 3 και 6 του κανονισμού αυτού. 
Επιπλέον, οι μητρικές εταιρείες συντάσσουν Ετήσιες 
Ενοποιημένες Οικονομικές Καταστάσεις, σύμφωνα με 
τα πρότυπα που προαναφέρονται. Οι δημόσιες επιχει¬ 
ρήσεις διαχωρίζουν το κόστος που προορίζεται για την 
παροχή συγκεκριμένων υπηρεσιών γενικού οικονομικού 
συμφέροντος (Υ.Γ.Ο.Σ.), όπως αυτές ρυθμίζονται από 
τους κανόνες του κοινοτικού δικαίου (άρθρα 16 και 86 
παρ. 2 της συνθήκης Ε.Κ.), από το κόστος που σχετί¬ 
ζεται με τις δραστηριότητές τους που είναι ανοικτές 
στον ανταγωνισμό. 

Αρθρο 19 

Λόγοι λύσης της Εταιρείας 
Η Εταιρεία λύεται: 

α) Με τη λήξη του χρόνου διάρκειάς της. 
β) Με απόφαση της Γ ενικής Συνέλευσης, 
γ) Όταν κηρυχθεί σε κατάσταση πτώχευσης. 

Αρθρο 20 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάριση. Αν η Εταιρεία 
λυθεί λόγω παρόδου του χρόνου της διάρκειάς της, ο 
Διευθύνων Σύμβουλος αυτής εκτελεί χρέη εκκαθαριστή 
μέχρι το διορισμό εκκαθαριστών από τη Γ ενική Συνέλευ¬ 
ση. Αν η Εταιρεία λυθεί μετά από απόφαση της Γ ενικής 
Συνέλευσης, η Γ ενική Συνέλευση με την ίδια απόφαση 
ορίζει και τους εκκαθαριστές. 

2. Οι εκκαθαριστές, που ορίζονται από τη Γενική 
Συνέλευση, μπορεί να είναι δύο έως τέσσερις. Ως προς 
τη δημοσιότητα του διορισμού τους εφαρμόζονται οι 
οικείες διατάξεις του κ.ν. 2190/1920. Οι εκκαθαριστές 
ασκούν όλες τις συναφείς με τη διαδικασία και το 
σκοπό της εκκαθάρισης αρμοδιότητες του Δικαστικού 
Συμβουλίου, σύμφωνα με τις αποφάσεις της Γενικής 
Συνέλευσης. 

3. Ο διορισμός των εκκαθαριστών συνεπάγεται αυτο¬ 
δικαίως την παύση των εξουσιών των μελών του Διοικη¬ 
τικού Συμβουλίου και του Διευθύνοντος Συμβούλου. 

4. Οι εκκαθαριστές που ορίζονται από τη Γενική 
Συνέλευση οφείλουν, μόλις αναλάβουν τα καθήκοντά 
τους, να διενεργήσουν απογραφή της εταιρικής περι¬ 
ουσίας και να δημοσιεύσουν στον τύπο και στο Τεύχος 
Ανωνύμων Εταιρειών και Εταιρειών Περιωρισμένης Ευ¬ 
θύνης της Εφημερίδας της Κυβερνήσεως ισολογισμό, 
αντίγραφο του οποίου υποβάλλεται στην αρμόδια για 
θέματα εποπτείας των ανωνύμων εταιρειών υπηρεσία. 
Την ίδια υποχρέωση έχουν οι εκκαθαριστές όταν λήξει 
η εκκαθάριση. 

5. Η Γ ενική Συνέλευση διατηρεί όλες τις αρμοδιότητες 
και εξουσίες της κατά τη διάρκεια της εκκαθάρισης. Οι 
ισολογισμοί της εκκαθάρισης εγκρίνονται από τη Γ ενική 
Συνέλευση, που αποφασίζει και για την απαλλαγή των 
εκκαθαριστών από κάθε ευθύνη. Στη Γ ενική Συνέλευση 
υποβάλλονται κάθε έτος τα αποτελέσματα της εκκα¬ 
θάρισης και έκθεση περί των αιτιών που παρεμπόδισαν 
την αποπεράτωση αυτής. Ως προς τη δημοσιότητα του 
τελικού ισολογισμού εφαρμόζονται οι οικείες διατάξεις 
του κ.ν. 2190/1920. 

ΚΕΦΑΛΑΙΟ ΣΤ' 

ΣΤΡΑΤΗΓΙΚΟ ΚΑΙ ΕΠΙΧΕΙΡΗΣΙΑΚΟ ΣΧΕΔΙΟ 
ΣΥΜΒΟΛΑΙΟ ΔΙΑΧΕΙΡΙΣΗΣ 
ΑΠΑΓΟΡΕΥΣΗ ΑΝΤΑΓΩΝΙΣΜΟΥ 

Άρθρο 21 

Στρατηγικό και Επιχειρησιακό Σχέδιο 

1. Η Εταιρεία υποχρεούται να καταρτίζει: 

α) Το Στρατηγικό Σχέδιο (Σ.Σ.), που καθορίζει στο 
πλαίσιο της γενικότερης πολιτικής της μακροχρόνι¬ 
ους βασικούς στόχους για την εκπλήρωση των σκο¬ 
πών της Εταιρείας και τις μεθόδους πραγματοποίησής 
τους και σύμφωνα με τις διατάξεις του άρθρου 5 του 
ν. 3429/2005. 

β) Το Επιχειρησιακό Σχέδιο εξειδικεύει τους στόχους 
του Στρατηγικού Σχεδίου και τις μεθόδους πραγμα¬ 
τοποίησης για καθένα από τα έτη της διάρκειάς του 
και περιλαμβάνει επιμέρους σχέδια, όπως αυτά ορίζο¬ 
νται στο άρθρο 6 του ν. 3429/2005. Με απόφαση της 
Δ.Ε.Δ.Ε.Κ.Ο. εγκρίνεται το Ε.Σ. της Εταιρείας και ορίζεται 
ο χρόνος υποβολής του καθώς και η διάρκειά του. 

2. Το Στρατηγικό και το Επιχειρησιακό Σχέδιο υπο¬ 
βάλλονται από το Διοικητικό Συμβούλιο της Εταιρείας 
όπως ορίζεται στην παράγραφο στ του άρθρου 10 του 
παρόντος. 

3. Το Επιχειρησιακό Σχέδιο τροποποιείται ή ανα¬ 
θεωρείται με τον ίδιο τρόπο που καταρτίζεται και 
εγκρίνεται. Σε επείγουσες περιπτώσεις το Διοικη¬ 
τικό Συμβούλιο της Εταιρείας μπορεί, αν το κρίνει 
αναγκαίο για τη βελτίωση της αποτελεσματικότητας 
της επιχείρησης, να προβαίνει με δική του ευθύνη σε 
περιορισμένης έκτασης αναμόρφωση του Επιχειρη¬ 
σιακού Σχεδίου. 

4. Η υποχρέωση υποβολής του Στρατηγικού και του 
Επιχειρησιακού Σχεδίου δεν αναιρεί την υποχρέωση 
υποβολής του προϋπολογισμού, του απολογισμού, του 
λογαριασμού αποτελεσμάτων χρήσεως, των τριμηνιαί¬ 
ων καταστάσεων καθώς και κάθε άλλου στοιχείου που 
προβλέπεται από τις γενικές ή ειδικές διατάξεις του 
παρόντος και του ν. 3429/2005. 


5. Σε περίπτωση που η Εταιρεία έχει ιδρύσει θυγατρι¬ 
κή εταιρεία, υποβάλλει, εκτός των αναφερομένων στην 
προηγούμενη παράγραφο, και ενοποιημένους λογαρια¬ 
σμούς της σύμφωνα με τις ισχύουσες διατάξεις. 

Άρθρο 22 

Απαγόρευση ανταγωνισμού 

Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρείας να ενεργούν 
κατ’ επάγγελμα χωρίς την άδεια της Γενικής Συνέλευ¬ 
σης, για δικό τους λογαριασμό ή για λογαριασμό τρίτων, 
πράξεις συναφείς προς τους σκοπούς της Εταιρείας ή 
να είναι μέλη Διοικητικού Συμβουλίου, διευθυντικά στε¬ 
λέχη, υπάλληλοι ή αντιπρόσωποι εταιρειών που έχουν 
συναφείς σκοπούς με αυτούς που επιδιώκει η Εταιρεία 
καθώς και να μετέχουν ως ομόρρυθμοι εταίροι σε εται¬ 
ρείες που επιδιώκουν τέτοιους σκοπούς. 

ΚΕΦΑΛΑΙΟ Ζ' 

ΤΕΛΙΚΕΣ ΔΙΑΤΑΞΕΙΣ 

Άρθρο 23 

Για όσα θέματα δεν προβλέπονται στο παρόν, ισχύουν 
συμπληρωματικά οι διατάξεις του κ.ν. 2190/1920 και του 
ν. 3429/2005 όπως κάθε φορά ισχύουν. 

Αρθρο 24 

Ισχύς του Καταστατικού 

Η ισχύς του καταστατικού αρχίζει την 1η Ιανουάριου 2007 
και δημοσιεύεται στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Δεκεμβρίου 2006 

